open-index/open-wikipedia-markdown huggingface dataset:
ריימונדס גראובה

**ריימונדס גראובה** (בלטבית: **Raimonds Graube**; נולד ב-28 בפברואר 1957) הוא לוטננט גנרל לטבי בדימוס. כיהן פעמיים כמפקד המטה המשותף (מקביל לרמטכ"ל), בין 1999–2003, ושוב בין 2010–2016.

## ביוגרפיה
גראובה נולד בריגה ב-28 בפברואר 1957. ב-1976–1978 שירת שירות חובה בצבא האדום.  ב-1991 הוא התגייס למשמר הלאומי הלטבי. ביוני 1998 הוא מונה למפקד המשמר. ב-10 בדצמבר של אותה שנה, בעקבות התפטרותו הפתאומית של יוריס אייכמניס, מונה גראובה למפקד המטה המשותף (מקביל לרמטכ"ל). הוא כיהן בתפקיד במשך קדנציה אחת, עד 31 בינואר 2003. לאחר מכן נשלח לבריסל כנציג לטביה בוועדות הצבאיות של נאט"ו והאיחוד האירופי. ב-6 ביולי 2010 הוא חזר ללטביה ונקרא לשמש בקדנציה שנייה כמפקד המטה המשותף. ב-2014 הוארכה הקדנציה שלו בארבע שנים נוספות.

ב-25 באוקטובר 2016 הודיע גראובה כי בכוונתו להתפטר שנתיים לפני סיום הקדנציה השלישית שלו. החלטה זו גררה ספקולציות רבות בלטביה. בתקשורת הלטבית נטען שהיא באה בעקבות אימונים צבאיים שנערכו ליד העיירה סלספילס. תושבי העיירה לא קיבלו מידע על האימונים, ובעיירה התעוררה פאניקה המונית למראה אנשים חמושים וקולות של אש מקלעים. גראובה דחה את הטענה וטען שהחלטתו לפרוש נובעת מרצונו להעביר את השרביט לדור הבא.

גראובה הוא מפקד המטה המשותף היחיד עד כה שכיהן יותר מקדנציה אחת, והיחיד שבא משורות המשמר הלאומי.

נשוי ואב לשניים. מלבד לטבית, הוא מדבר שוטף גם רוסית ואנגלית.

## קישורים חיצוניים

* ריימונדס גראובה באתר נאט"ו

## הערות שוליים

קטגוריה:גנרלים לטבים
קטגוריה:מפקדי צבאות סדירים בעת החדשה: אישים
קטגוריה:לטבים שנולדו ב-1957
גאידיס אנדרייס זייבוטס

**גאידיס אנדרייס זייבוטס** (בלטבית: **Gaidis Andrejs Zeibots**; נולד ב-26 ביוני 1945) הוא ויצה-אדמירל בדימוס בצי הלטבי. כיהן כמפקד המטה המשותף (מקביל לרמטכ"ל) של לטביה בין 2003-2006.

## ביוגרפיה
זייבוטס נולד באזור הכפר צירגלי ב-26 ביוני 1945. אביו נהרג במלחמת העולם השנייה. לאחר סיום לימודיו התיכוניים, המשיך ללימודי מוזיקה. ב-1964 הוא התגייס לצי האדום, ולמד בבית הספר הגבוה למהנדסי רדיו ואלקטרוניקה ימית בלנינגרד. ב-1969 הוא סיים את לימודיו, ובמהלך השנים הבאות שרת על סיפונן של פריגטות שונות כראש שירות הרדיו. ב-1978 הוא החל ללמוד באקדמיה הימית בלנינגרד. ב-1980 הוא סיים את לימודיו ומונה לראש מטה בריגדת ספינות הטילים בבלטייסק. ב-1987 הוא הועבר לשמש כסגן מפקד בסיס הצי בלייפאיה. ב-1988 הוא מונה למפקד דיוויזיית הצי בגדיניה.

עם התפרקות ברית המועצות, זייבוטס חזר למולדתו לטביה, ומונה למפקד הראשון של הצי הלטבי מאז 1940. ב-1999 הוא הועלה לדרגת ויצה-אדמירל. ב-2000 הוא נשלח לבריסל כנציג לטביה לוועדות הצבאיות של נאט"ו והאיחוד האירופי. ב-31 בינואר 2003 הוא חזר ללטביה ומונה למפקד המטה המשותף (מקביל לרמטכ"ל). במאי 2006, בעקבות מחדל שהוביל למותם של שני צנחנים לטבים, הגיש זייבוטס את התפטרותו לנשיאה ואירה ויקה-פרייברגה. ההתפטרות נכנסה לתוקף ב-6 ביולי של אותה שנה.

## קישורים חיצוניים

* Viceadmirālis Gaidis Andrejs Zeibots: Dzīvē bijuši vairāki mēģinājumi sasiet man rokas
* Viceadmirālis Gaidis Andrejs Zeibots un viņa jūrasspēki!

קטגוריה:אנשי צבא לטבים
קטגוריה:מפקדי צבאות סדירים בעת החדשה: אישים
קטגוריה:ימאי הצי הסובייטי
קטגוריה:ילידי 1945
יוריס מקלקובס

**יוריס מקלקובס** (בלטבית: **Juris Maklakovs**; נולד ב-27 באוקטובר 1964) הוא איש צבא ודיפלומט לטבי. כיהן כמפקד המטה המשותף (מקביל לרמטכ"ל) של לטביה בין 2006-2010. כיהן כשגריר לטביה בקזחסטן בין 2011-2015, וכשגריר לטביה באזרבייג'ן בין 2015–2019.

## ביוגרפיה
מקלקובס נולד באזור הכפר ניוקשי שבמחוז לודזאס ב-27 באוקטובר 1964. ב-1982 הוא החל ללמוד בבית הספר לטכנאי תעופה בקלנינגרד, וסיים אותו ב-1985. לאחר מכן הוא התגייס לחיל האוויר הסובייטי. ב-1988 הוא החל ללמוד באקדמיית ז'וקובסקי למהנדסים צבאיים של חיל האוויר במוסקבה. לאחר התפרקות ברית המועצות הוא חזר למולדתו לטביה והתגייס לחיל האוויר הלטבי. ב-1993 הוא החל ללמד באקדמיה הלאומית להגנה. ב-1995 הוא מונה לראש מחלקת ההנדסה באקדמיה. ב-2001 הוא מונה לרקטור האקדמיה. ב-2004 הוא מונה למפקד חיל האוויר הלטבי וכיהן בתפקיד עד 6 ביולי 2006, אז מונה למפקד המטה המשותף (מקביל לרמטכ"ל). הוא כיהן בתפקיד עד 6 ביולי 2010.

בינואר 2011 הוא מונה לשגריר לטביה בקזחסטן. ב-2015 הוא עבר לשמש כשגריר לטביה באזרבייג'ן עד 2019.

## קישורים חיצוניים

* יוריס מקלקובס באתר נאט"ו

קטגוריה:גנרלים לטבים
קטגוריה:מפקדי צבאות סדירים בעת החדשה: אישים
קטגוריה:אנשי צבא סובייטים
קטגוריה:שגרירי לטביה
קטגוריה:שגרירים בקזחסטן
קטגוריה:שגרירים באזרבייג'ן
קטגוריה:לטבים שנולדו ב-1964
שרה כהן (זמרת)

**שרה כהן** (אוקטובר 1927 – 1 בספטמבר 2023) הייתה זמרת ישראלית, מחלוצות השירה בציבור בישראל.

## ביוגרפיה
שרה כהן נולדה ב-1927 בחול המועד סוכות בכפר כולן שבסמוך לצנעא שבתימן. משפחתה עלתה לארץ ישראל כשהייתה בת כחצי שנה בלבד. המשפחה קבעה את משכנה ביפו, ולאחר מכן בכרם התימנים שבדרום-מרכז תל אביב. אביה נרצח כשכהן הייתה בת עשר (במהלך המרד הערבי הגדול), ולכן היא נדרשה לעבוד כדי לעזור בפרנסת המשפחה.

בגיל 16 התחתנה עם שלמה כהן שהיה מבוגר ממנה בשש שנים, לאחר כמה שנות היכרות בתנועת הנוער בית"ר. שלמה היה ידוע גם בכינוי "סולימאן הגדול" (כינוי שהוענק לו על ידי משה דיין), וגם הוא עסק במוזיקה, וזכה בפרס מפעל חיים מטעם אמ"י בהמשך. לאחר הנישואים המשפחה עברה לגור בגבעתיים. לזוג נולדו ארבעה ילדים, הזמרים חופני, פיני, יזהר וורדינה כהן. הזוג החלו להופיע בערבי שירה בציבור, בעת שירותו של שלמה בפלמ"ח, ושניהם היו ממייסדי "חבורת האש" ביחד עם עמנואל זמיר, מנשה הראל ואליהו גמליאל. הזוג הופיע בישראל ובעולם, בעיקר בעברית ולעיתים גם בערבית, אך לא בשפות אחרות. בני הזוג הקליטו יחד שני תקליטים – "30 שנות זמר מסביב למדורה" שיצא ב-1978 ו"זמרת הארץ עם משפחת סולימאן הגדול" מ-1994.

ב-2009 נפטר שלמה כהן. בדצמבר 2020 עברה כהן אירוע מוחי. בשנה שלאחר מכן הוענק גם לה פרס אמ"י למפעל חיים.

נפטרה ב-1 בספטמבר 2023, פחות מחודשיים אחרי מות בנה חופני.

## קישורים חיצוניים
* 

## הערות שוליים

קטגוריה:זמרות ישראליות
קטגוריה:זמרים ישראלים
קטגוריה:שירה בציבור בישראל
קטגוריה:בוגרות בית"ר
קטגוריה:בוגרי בית"ר
קטגוריה:ישראליות ילידות תימן
קטגוריה:ישראלים ילידי תימן
קטגוריה:זמרים ישראלים ממוצא תימני
קטגוריה:משפחת יעקב שלמה כהן
קטגוריה:נשים הקבורות בבית הקברות נחלת יצחק
קטגוריה:ישראליות שנולדו ב-1927
קטגוריה:ישראלים שנולדו ב-1927
קטגוריה:ישראליות שנפטרו ב-2023
קטגוריה:ישראלים שנפטרו ב-2023
בית הכנסת של הרובע התחתון

**בית הכנסת של הרובע התחתון** (באזרית: **Aşağı məhəllə sinaqoqu**) הוא בית כנסת מהמאה ה-19 בעיר אוגוז שבאזרבייג'ן .

## היסטוריה
בית הכנסת של הרובע התחתון נבנה בשנת 1849 והיה בית הכנסת הראשון של היהודים ההרריים בעיירה.

זהו מבנה רחב ידיים, שלושה עשר מטרים רוחב ועשרים ושניים מטרים אורך, ובו אולם תפילה במרכזו שורת עמודים המחלקת אותו לשני חלקים שווים ועזרת נשים שנוספה בקומה השנייה במסגרת השיפוץ. לאורך הקיר החיצוני שלוש כניסות. המבנה מוקף חצר הדומה מאוד לחצר של מסגד.

בתקופת שלטונה של ברית המועצות, כאשר השימוש בו נאסר, שימש מבנה בית הכנסת כמחסן רהיטים וטבאק. בית הכנסת שוחזר על ידי יהודי המקום בין השנים 1992–1994. למרות שחלפו יותר ממאה וחצי, העמודים ששימשו לבניית בית הכנסת המקורי נותרו שלמים.

בית הכנסת פתוח ומארח את היהודים המקומיים ותיירים רבים.

## ראו גם
* יהדות אזרבייג'ן
* בית הכנסת של הרובע העליון

## קישורים חיצוניים

## הערות שוליים

קטגוריה:יהודי ההרים
קטגוריה:יהדות אזרבייג'ן
קטגוריה:אזרבייג'ן: מבני דת
קטגוריה:אסיה: בתי כנסת
חן צור

**חן צור** הוא שחקן כדורעף ישראלי, שלוש פעמים חבר נבחרת הכדורעף של ישראל במשחקים הפאראלימפיים.

צור הוא קטוע יד. עם נבחרת ישראל בכדורעף נכים השתתף ב, המשחקים הפאראלימפיים אטלנטה (1996) והמשחקים הפאראלימפיים סידני (2000).

שחקן כדורעף במסגרת הפועל מטה אשר.

צור הוא חבר קיבוץ חניתה ומורה להיסטוריה וגאוגרפיה. היה נציג הקיבוץ במועצה אזורית מטה אשר.

פעיל בארגון המורים ומזכיר סניף גליל מערבי של הארגון.

## קישורים חיצוניים
* פירוט השתתפותו בתחרויות המשחקים הפאראלימפיים באתר הרשמי של IPC 
* המשך פירוט השתתפותו בתחרויות המשחקים הפאראלימפיים באתר הרשמי של IPC 

## הערות שוליים

קטגוריה:שחקני כדורעף פאראלימפיים ישראלים
קטגוריה:ספורטאים ישראלים במשחקים הפאראלימפיים ברצלונה (1992)
קטגוריה:שחקני כדורעף במשחקים הפאראלימפיים ברצלונה (1992)
קטגוריה:ספורטאים ישראלים במשחקים הפאראלימפיים אטלנטה (1996)
קטגוריה:שחקני כדורעף במשחקים הפאראלימפיים אטלנטה (1996)
קטגוריה:ספורטאים ישראלים במשחקים הפאראלימפיים סידני (2000)
קטגוריה:שחקני כדורעף במשחקים הפאראלימפיים סידני (2000)
קטגוריה:שחקני כדורעף נכים ישראלים
קטגוריה:חניתה: אישים
קטגוריה:ישראלים שנולדו במאה ה-20
אייפון 15

**אייפון 15** ו**אייפון 15 פלוס** הם סמארטפונים אשר תוכננו, פותחו ושווקו על ידי חברת אפל. הם הדור ה־17 בסדרת מכשירי האייפון, ממשיכים את האייפון 14.

הסמארטפון הוכרז ב־12 בספטמבר 2023 לצד האייפון 15 פרו ואייפון 15 פרו מקס באירוע מיוחד של אפל שנערך באפל פארק שבקופרטינו, קליפורניה.

מכשירי האייפון 15 וה־15 פלוס זמינים לרכישה החל מ־22 בספטמבר 2023.

## היסטוריה
בשנת 2021 הנציבות האירופית החלה לבחון הצעה לחייב את השימוש במחבר USB-C בכל מכשירי הטלפון שנמכרים במדינות האיחוד האירופי, כולל מכשירי אייפון. האנליסט של אפל מינג-צ'י קואו טען שאפל תפסיק להשתמש במחבר לייטנינג הקנייני שלה עד 2023. במקביל, אפל החל לשקול את ההצעה לעבור לשימוש במחבר USB-C בשל הסבירות הגבוהה שההצעה של האיחוד האירופי תתקבל. ההצעה של האיחוד האירופי התקבלה באוקטובר 2022. אפל אישרה שהיא תעמוד בתקנות האיחוד האירופי עוד באותו החודש.

## מפרט
### חומרה
האייפון 15 וה־15 פלוס מופעלים על ידי מעבד בעל 6 ליבות כאשר 2 מהן פועלות בתדר עבודה של 3.46 ג'יגה הרץ וה-4 הנותרות פועלות בתדר עבודה של 2.02 ג'יגה הרץ. למכשיר, מעבד גרפי בעל 5 ליבות. דגמי המכשיר מגיעים עם שלוש אפשרויות לאחסון פנימי: 128, 256 או ו-512 ג'יגה בייט, וסך זיכרון RAM של 6 ג'יגה בייט.

#### מסך
האייפון 15 מגיע עם מסך 6.1 אינץ' (155 מ"מ) מסוג סופר רטינה XDR OLED. רזולוציית המסך היא 2556×1179 פיקסלים, עם צפיפות פיקסלים של 460 PPI. האייפון 15 פלוס מגיע עם מסך 6.7 אינץ' (170 מ"מ) עם אותו סוג מסך, ברזולוציה של 2796×1290 פיקסלים ועם צפיפות פיקסלים של 460 PPI.

#### מצלמה

### תוכנה
אייפון 15 ואייפון 15 פלוס מגיעים כשמותקנת עליהם מערכת ההפעלה iOS 17.

## ראו גם
* אייפון 14

## קישורים חיצוניים

* 

## הערות שוליים

קטגוריה:IOS
קטגוריה:אייפון
קטגוריה:מכשירים שהושקו ב-2023
מוריס פלה

**מוריס סזאר ז'וזף פלה** (; 18 באפריל 1863 – 16 במרץ 1924) היה גנרל צרפתי שפיקד על כוחות במהלך מלחמת העולם הראשונה. לאחר המלחמה סייע בהקמתו של צבא צ'כוסלובקיה ושימש כרמטכ"ל הראשון שלו.

## ביוגרפיה
פלה נולד בדואה ב-18 באפריל 1863. אביו, שארל פלה, היה גנרל בצבא צרפת. ב-1882 הוא התגייס לצבא צרפת והחל ללמוד באקול פוליטקניק. בשנים הבאות הוא למד בבית הספר לארטילריה ולאחר מכן בבית הספר לפרשים. בספטמבר 1885 הוא מונה למפקד מחלקה ברגימנט התותחנים ה-12. בדצמבר 1888 הוא מונה למדריך בבית הספר לארטילריה. בנובמבר 1891 הוא הועבר לרגימנט הארטילריה ה-11. באפריל 1892 הוא מונה לסגן מפקד רגימנט התותחנים ה-16. ב-1900 הוא נשלח למדגסקר ומונה לראש מטהו של הקולונל ז'וזף ז'ופר. ב-1903 הוא חזר לצרפת. בין 1909–1912 הוא שימש כנספח הצבאי בברלין. ב-1913 הוא נשלח למרוקו.

עם פרוץ מלחמת העולם הראשונה, נשלח פלה לחזית כמפקד הבריגדה המרוקאית ה-2. עם זאת, ז'ופר, שהעריך אותו מאוד, הוציא אותו מהחזית והציב אותו במטה הכללי. בדצמבר 1916 הוא מונה למפקד הדיוויזיה ה-153 והשתתף עמה בקרב השני על האן. ב-2 במאי 1917 הוא הועלה לדרגת ז'נרל דה דיוויזיה ומונה למפקד הקורפוס ה-5. הוא פיקד על הקורפוס במהלך מתקפת האביב ומתקפת מאה הימים.

לאחר המלחמה, פלה נשלח לצ'כוסלובקיה במטרה לסייע בהקמת הצבא הצ'כוסלובקי. ב-17 בדצמבר 1919 הוא הפך לרמטכ"ל הראשון של הצבא הצ'כוסלובקי, והוביל אותו במהלך מלחמה קצרה נגד הונגריה. ב-31 בדצמבר 1920 הוא פרש מהתפקיד לטובת גנרל צרפתי אחר - אז'ן מיטלהאוזר. פלה מונה לשגריר צרפת בקונסטנטינופול, וחתם מטעם צרפת על שביתת הנשק של מודניה. כמו כן, הוא הוביל את המשלחת הצרפתית לוועידת לוזאן שהגדירה את גבולות טורקיה המודרנית.

הוא נפטר בטולון ב-16 במרץ 1924.

## קישורים חיצוניים

* מוריס פלה באתר משרד ההגנה הצ'כי
* 

קטגוריה:אנשי צבא צרפתים במלחמת העולם הראשונה
קטגוריה:מפקדי גייסות בצבא צרפת במלחמת העולם הראשונה
קטגוריה:גנרלים צ'כוסלובקים
קטגוריה:גנרלים צרפתים
קטגוריה:מעוטרי אות לגיון הכבוד
קטגוריה:מעוטרי צלב המלחמה
קטגוריה:מסדר האמבט: אבירים וגבירות מפקדים
קטגוריה:מסדר כוכב רומניה
קטגוריה:מעוטרי צלב המלחמה הבלגי
קטגוריה:מעוטרי צלב המלחמה הצ'כוסלובקי
קטגוריה:נספחים צבאיים
קטגוריה:צרפתים שנולדו ב-1863
קטגוריה:צרפתים שנפטרו ב-1924
מרכז המחקר הרפואי הלאומי לקרדיולוגיה

**מרכז המחקר הרפואי הלאומי לקרדיולוגיה** (ברוסית: **Национальный медицинский исследовательский центр кардиологии имени академика Е. И. Чазова**) הוא אחד המוסדות הרפואיים המתמחים המתקדמים והוותיקים ביותר ברוסיה, שפעילותו מכוונת לאבחון, טיפול ומניעה של מחלות לב וכלי דם.

משנת 2022 המוסד קרוי על שמו של יבגני צ'אזוב , שר הבריאות של ברית המועצות, ואחד המייסדים של האגודה הבין-לאומית של רופאים למניעת מלחמה גרעינית, שהוענק לה פרס נובל לשלום ב-1985.

## תחומי מחקר מדעי
המרכז עורך מחקרים מדעיים רבים כמעט בכל התחומים העיקריים של הקרדיולוגיה: טרשת עורקים, מחלת לב כלילית, פקקת, אוטם שריר הלב חריף, יתר לחץ דם עורקי, הפרעות קצב לב, נגעים ראשוניים בשריר הלב, אי ספיקת מחזור הדם. כמו כן, מתפתח כיוון מתקדם ברפואה, המבוסס על שימוש בטכנולוגיות היברידיות[8] בקרדיולוגיה. במיוחד מבצעים אנגיופלסטיקה - ניתוחים בעורקי הריאה. צוות המכון עוסק באבחון וטיפול במחלות שכיחות של מערכת הלב וכלי הדם, לרבות טיפול כירורגי.

## קישורים חיצוניים
*  

## הערות שוליים

קטגוריה:מוסקבה: בתי חולים
קטגוריה:קרדיולוגיה
עלילת הדם במסנה

ממוזער|ברברה גריפית'ס
**עלילת הדם במסנה** הייתה עלילת דם נגד יהודי מסנה  בניו יורק מ-1928. שבמסגרתה הואשמו בחטיפה וברצח פולחני של ילדה נוצרית.

## רקע
עד שנות השמונים של המאה ה-19 ארצות הברית הייתה ברובה מדינה פרוטסטנטית. מאז, זרם של מהגרים קתולים ויהודים שטף את המדינה. שינוי דמוגרפי זה גרם למתחים רבים בין האוכלוסיות, ויצר חיכוכים. במסנה, היו חברים רבים בקו קלוקס קלאן, שהופנה בעיירה בעיקר נגד יהודים וקתולים, מפני שלא הייתה בה אוכלוסייה אפרו-אמריקאית. באותה תקופה, הנרי פורד הפיץ עיתון אנטישמי שתפוצתו הייתה גדולה יותר משל הניו יורק טיימס.

ב-1928, השנה בה התרחשה עלילת הדם, היו בחירות לנשיאות בין המועמד הרפובליקני הרברט הובר שהיה פרוטסטנטי, מהמערב התיכון, וייצג בפני תומכיו את ההבנה המסורתית של מי הם האמריקאים, פרוטסטנטים לבנים מאנגליה ומצפון אירופה, לבין המועמד הדמוקרטי אל סמית', שמשפחתו הייתה בחלקה אירית וחלקה איטלקית, שייצג את המהגרים העירוניים. בחירות אלו הגבירו את האנטישמיות, גם מפני שיועציו הקרובים של סמית' היו יהודים.

מסנה הייתה עיר תעשייתית, שמשכה מהגרי עבודה מאירופה, שם עלילות דם היו מקובלות.

## עלילת הדם
ב-22 בספטמבר 1928, יומיים לפני יום כיפור, יצאה ברברה גריפית'ס בת הארבע לטייל ולא חזרה לביתה. לאחר חיפוש ממושך של תושבי העיר והמשטרה, החלה להסתובב שמועה לפיה הילדה נחטפה ונהרגה על ידי יהודי העיירה בשל טקס דתי הקשור לחג הממשמש ובא.

למחרת חקרה המשטרה את היהודי מוריס גולדברג. גולדברג הותיר רושם לפיו אולי יש אמת בשמועות שיהודים עסקו ברצח פולחני.

ממוזער|הרב בערל ברנגלס
בשלב זה חקרה המשטרה את הרב בערל ברנגלס, מנהיג בית הכנסת עדת ישראל בעיירה. כשנשאל על ההאשמות, אמר ברנגלס למשטרה ולראש העיר, שנכח במקום, כי הם צריכים להתבייש בשאלות כאלה. הוא הביע זעם על כך שאנשים האמינו בשקרים כאלה בארצות הברית במאה ה-20. גם בנו של נשיא קהילת עדת ישראל יעקב שולקין, בן ה-21, שסבל ממוגבלות שכלית, נחקר במשטרה.

ברברה גריפית'ס נמצאה ביער מאוחר יותר באותו אחר הצהריים, במרחק של כקילומטר מביתה. היא סיפרה לרשויות שהיא הלכה לאיבוד במהלך ההליכה וישנה ביער. אף על פי כן, חלק מאזרחי מסנה המשיכו להאמין שגריפיתס נחטפה על ידי היהודים. הם ייחסו את חזרתה לגילוי האשמים היהודים. ייתכן שראש העיר הוביל חרם על עסקים בבעלות יהודים.

עלילת הדם של מסנה משכה תשומת לב לאומית. באמצעות מאמציו של הרב ברנגלס, הוועד היהודי-האמריקאי והקונגרס היהודי האמריקני גינו את מנהיגי העיירה, מה שגרם להתנצלות מצד ראש העיר והמשטרה בפני הרב, כלפי יהודי העיירה וכל יהודי ארצות הברית. הניו יורק טיימס ניצל את האירוע כדי להתנגח ברפובליקנים במסגרת הבחירות, וטען כי הם אנטישמים.

שקר הדם, רומן על התקרית מאת שירלי רווה ורניק, פורסם ב-2011 בהוצאת Cinco Puntos Press .

## לקריאה נוספת
* אדוארד ברנסון, **The Accusation: Blood Libel in an American Town**, 10 בספטמבר 2019

## הערות שוליים

קטגוריה:יום הכיפורים
קטגוריה:פיגועים נגד יהודים בארצות הברית
קטגוריה:מדינת ניו יורק: היסטוריה
קטגוריה:עלילות דם
קטגוריה:ארצות הברית: אנטישמיות
קטגוריה:1928 בארצות הברית
הספרייה האוניברסיטאית המרכזית בבוקרשט

**הספרייה האוניברסיטאית המרכזית בבוקרשט** (ברומנית: **Biblioteca Centrală Universitară din București**) היא ספרייה אקדמית
שנוסדה ב-1891 ונכנסה לשימוש בסיום בנייתה ב-1895, ושוכנת בארמון המוסד האוניברסיטאי קרול הראשון, ברחוב בוטאנו 1, בבוקרשט ופונה לכיכר המהפכה.

המבנה הוקם על קרקע שנרכשה על ידי קרול הראשון, מלך רומניה ותוכנן על ידי האדריכל הצרפתי . ב-1893 הסתיימה הבנייה ובשנתיים הבאות הוכשרה הספרייה. חנוכת הבית נעשתה ב-14 במרץ 1895, בנוכחות המלך. בניהולו של אותו אדריכל הורחב המבנה ב-1911 ונפתח מחדש ב-9 במאי 1914.

במהלך המהפכה הרומנית הוצת מבנה הספרייה ותוכנה נשרף תוך השמדת כחצי מיליון ספרים, מפות נדירות וכ-3,700 כתבי יד ביניהם כתבי יד של גדול הספרות והשירה הרומנית. החל מ-1990 התחילו בבנייה מחדש ובמודרניזציה של הספרייה. בעקבות פרסום קריאות נתרמו יותר ממאה אלף ספרים ברומניה ו-800,000 ספרים מחוץ לרומניה. הפתיחה המחודשת נערכה ב-25 ביוני 2007.

## קישורים חיצוניים
* 

* Fundaţia Universitară „Carol I” 

## הערות שוליים

קטגוריה:בוקרשט: מבנים
קטגוריה:רומניה: ספריות
קטגוריה:המהפכה הרומנית
ריסטרטו

ממוזער| ריסטרטו
ממוזער| ריסטרטו כפול עם החצי הראשון של השוט בכוס בתחתית התמונה, והחצי השני בכוס בצד ימין
**ריסטרטו** (caffè ristretto באיטלקית) הוא שוט קצר (20 מיליליטר) של קפה אספרסו מרוכז מאוד. הוא עשוי מאותה כמות של קפה טחון, אך מופק בטחינה דקה יותר ובשימוש בחצי מכמות המים. שוט קצר רגיל עשוי להיראות כמו ריסטרטו, אולם בפועל, יהיה שוט חלש ומדולל יותר.  ההפך של *ריסטרטו* (שפירושו באיטלקית, "מקוצר, צר") הוא לוּנגו ("ארוך"), העשוי כמות מים כפולה. הצרפתים קוראים לריסטרטו *קפה סֶרֶה* (*serré*).

קפה מכיל למעלה מאלף תרכובות ארומטיות.  ההרכב הכימי והטעם של ריסטרטו שונים מאלה של מיצוי באורך מלא (אספרסו רק) משלוש סיבות:

# **מרוכז יותר:** החלק הראשון של כל מיצוי הוא המרוכז ביותר, גוונו בדרך כלל חום כהה מאוד (לפחות כשל שוקולד מריר), בעוד שקצה השוט בהיר הרבה יותר בצבע חום זהוב (ראו תמונה, למעלה מימין). זהו גורם חשוב בעת שתיית מנות אספרסו נקיות.
# **איזון שונה:** תרכובות כימיות שונות בקפה טחון מתמוססות למים חמים בקצבים שונים. ריסטרטו מכיל שיעור יחסי גדול יותר של תרכובות מיצוי מהיר יותר, באופן יחסי פחות מהתרכובות האופייניות למיצוי יתר, ולכן, האיזון שונה.
# **פחות תרכובות במיצוי מלא:** רבות תרכובות הקפה השונות אינן עוברות מיצוי מלא, וביניהן קפאין, מופקות לתוך ריסטרטו, זאת לעומת קפה ארוך. זהו גורם חשוב בעת ערבוב הקפה עם מים או עם חלב.

ריסטרטו נקי שותים לרוב מספלי קפה קטנים, ולא מדללים לתוך כוס גדולה יותר המכילה חלב או מים. ניתן לתאר אותו כנועז יותר, מלא יותר, בעל יותר גוף ופחות מרירות. מאפיינים אלו מיוחסים בדרך כלל לאספרסו באופן כללי אך הם בולטים יותר בריסטרטו. כאשר מעורבב לתוך כוס מים (למשל אמריקנו או שחור ארוך) או חלב (למשל לאטה או קפוצ'ינו), ריסטרטו פחות מריר ומפגין אופי "אספרסו" עז יותר. 

## קישורים חיצוניים

## הערות שוליים

קטגוריה:משקאות קפה
פיגוע הסנפלינג

**פיגוע הסנפלינג** היה פיגוע לכאורה שבוצע ב-16 בספטמבר 2014, בו מחבל פועל בניין ערבי חתך בסכין את חבל הסנפלינג של פועל הבניין היהודי נתנאל עראמי באתר בנייה בפתח תקווה.

## הפיגוע
ב-16 בספטמבר 2014 בבוקר יצא נתנאל עראמי, פועל בניין יהודי אב ל-2 מביתו שבמושב אחיעזר ליד לוד לעבודתו באתר בנייה בפתח תקווה.
בסוף יום העבודה מעט לפני שהיה אמור לחזור הביתה, ירד בסנפלינג מהקומות העליונות של הבניין, וחבלו נחתך על ידי פועל בניין ערבי שעבד באותו אתר הבנייה. עראמי נפל אל הקרקע ומת.

על הפיגוע הוטל צו איסור פרסום לחודשיים וחצי, עד 26 בנובמבר 2014, בו הותר לפרסום כי הרצח היה פיגוע לאומני.

## לאחר הפיגוע
מספר שבועות לאחר הפיגוע נתפסו 3 עובדים ערבים-ישראלים בחשד לביצוע הפיגוע, אך הם שוחררו לאחר זמן קצר.

נכון ל-2025 מעל לעשור לאחר הפיגוע, הפרט היחיד שידוע על המחבלים הם שהם ערבים-ישראלים בשל העובדה שכל עובדי המתחם היו בעלי אזרחות ישראלית, אך לא ידוע מי ביצע את הפיגוע והוא אחד מהפיגועים היחידים בתולדות מדינת ישראל שלא פוענח עד הסוף ועדיין לא ידוע מי ביצע את הפיגוע.

## ראו גם
* המהומות בקרב הפלסטינים וערביי ישראל (2014)
* פיגועי טרור נגד ישראלים בישראל ובשטחים ב-2014
* רצח הנערים מתקוע

## קישורים חיצוניים
* 
* 

סנפלינג
סנפלינג
סנפלינג
סנפלינג
פירמידת הזמן

**פירמידת הזמן** (בגרמנית: **Zeitpyramide**) היא פירמידה אמנותית הנבנית בעיר ומדין  במזרח מדינת בוואריה שבגרמניה העשויה מלבני בטון, המתווספות אליה אחת לעשר שנים. בניית הפירמידה החלה ב-1993 ועתידה להסתיים ב-3183, שעה שכל 120 הלבנים תונחנה במקומן. ב-2023 הונחה הלבנה הרביעית בפירמידה. העיר ומדין נוסדה ב-793, וב-1993 היא ציינה 1,200 שנה לקיומה. לדברי מנפרד לבר, האמן המקומי שהעלה את הרעיון באשר לבניית הפירמידה, מטרתה היא להמחיש אורך של תקופה בת 1,200 שנה, מ-1993 עד 3183. כשתסתיים בניית הפירמידה, היא תהיה מורכבת מארבע שכבות של לבנים. בשכבה הראשונה תוצבנה 64 לבנים (8 על 8), בשכבה השנייה – 36 לבנים (6 על 6), בשלישית – 16 לבנים (4 על 4) וברביעית – 4 לבנים (2 על 2). בנייתן של השכבות תסתיימנה ב-2623, ב-2983, ב-3143 וב-3183, בהתאמה.

## תהליך הבנייה

## ראו גם
* ניסוי טיפת הזפת
* קפסולת זמן

## קישורים חיצוניים

* 
*  

## הערות שוליים

קטגוריה:ברוטליזם
קטגוריה:גרמניה: אדריכלות
קטגוריה:גרמניה: מבנים
קטגוריה:פירמידות
קטגוריה:זמן: היבטים חברתיים ופסיכולוגיים
מוח בולצמן

150px|ממוזער|שמאל|לודוויג בולצמן, הוגה הרעיון
**מוח בולצמן** הוא ניסוי מחשבתי שהועלה על ידי הפיזיקאי האוסטרי לודוויג בולצמן. לדברי בולצמן, קיים סיכוי רב יותר שבו ייווצר באמצע ריק, מוח הכולל את כל זכרונותיו של אדם מסוים וגם את נקודת המבט שלו, מאשר שייווצר באמצע ריק יקום שלם כך שזכרונותיו של אותו אדם וכן נקודת מבטו על העולם יוכלו להתקיים. משך הזמן עד להופעתו של מוח בולצמן בתנאי ריק מוערך ב10^{10^{50}} יחידות זמן.

בסרט שומרי הגלקסיה: חלק 2 כוכב הלכת הנבון, אגו, התחיל את קיומו כ"מוח בולצמן".

## הפרכת התיאוריה
בעוד תאורית מוח בולצמן היא יציבה סטטיסטית, היא איננה יציבה לוגית. במאמר מ-2017 הפיזיקאי שון קארול (Sean Carroll) תקף את הבסיס הלוגי של מוח בולצמן, באופן הבא:

# ההסתברות להופעת מוח בולצמן היא קטנה באופן שלא ניתן לחישוב, אך בפרק זמן אינסופי, היא בהכרח תתרחש אינסוף פעמים.
# לכן, בעוד היו בכדור הארץ כ-100 מיליארד בני אדם (כל האנשים שאי פעם חיו), ולכל אחד מהם יש מוח אבולציוני, עדיין יש אינסוף מוחות בולצמן, ולכן סביר הרבה יותר (למעשה בהכרח) שאתה לא מוח אבולציוני, אלא מוח בולצמן.
# אם אתה מוח בולצמן, הרי שהמציאות כפי שאתה תופס אותה היא מציאות אקראית (המוח נוצר על ידי הצטברות אקראית של מאות מילארדי חלקיקים שבמקרה יצרו מוח), ולכן בהכרח המציאות שאתה תופס היא אינה מציאות טיפוסית.
# לכן, אתה לא יכול לסמוך על היכולת שלך להסיק מסקנות לוגיות, בין היתר את היכולת לקבל את זה שסטטיסטית, אתה בוודאות מוח בולצמן.
# לכן, אתה לא מוח בולצמן (סתירה).

כלומר, קארול הראה שמוח בולצמן לא יכול להתקיים ביקום שבו הוא כן יכול להתקיים, כל עוד אנחנו לא מוותרים על היכולת שלנו לבחון את היקום. זוהי אמנם לא הוכחה אמפירית, אבל כשל לוגי (פרדוקס) הוא דרך להוכיח שדבר מה לא יכול להתקיים במציאות.

## הערות שוליים

קטגוריה:ניסויים מחשבתיים
קטגוריה:פילוסופיה של המדע
חנה אופק-גנדלר

**חנה אופק-גנדלר** (נולדה ב-1969) היא שופטת בבית הדין הארצי לעבודה.

נולדה בישראל. בשנת 1987 סיימה את לימודיה התיכוניים בתיכון בליך ברמת גן. בשנים 1988-1990 שירתה בצה"ל. בשנת 1994 סיימה תואר ראשון במשפטים, בשנת 2000 תואר שני ובשנת 2005 לימודי דוקטורט במשפטים, כולם באוניברסיטה העברית בירושלים. בשנים 1994-1995 התמחתה בבית המשפט העליון ובשנת 1995 הוסמכה כעורכת דין. בין 1995 ל-1998 עבדה כעוזרת משפטית בבית המשפט העליון, ולאחר מכן בשנים 1998–2016 עבדה כפרקליטה במחלקת בג"צים בפרקליטות המדינה. בדצמבר 2016 מונתה לשופטת בבית הדין הארצי לעבודה.

ביולי 2017 פרסמה מאמר בכתב העת 'עיוני משפט' של אוניברסיטת תל אביב, ובו טבעה את המושג 'ענוחה', הלחם בסיסים של עבודה ומנוחה ועסקה בהשפעות העידן הדיגיטלי על טשטוש הגבולות בין עבודה למנוחה - תופעה הפוגעת ברציונל החברתי שמאחורי חוק שעות עבודה ומנוחה, תוך הצגת שיקולי המדיניות שיש להתייחס אליהם בהסדרה משפטית של הסוגיה.

באוגוסט 2020 כתבה את פסק הדין אשר קבע כי החלטתו של נציב שירות המדינה שלא לאפשר לרופא שהורשע בהחזקת חומר פדופילי להתמנות לרופא הפיקוח על שירותי בריאות הילד בלשכת הבריאות במחוז הצפון, היא סבירה. לפסק הדין שכתבה הצטרפה גם נשיאת בית הדין השופטת ורדה וירט לבנה והשופטת לאה גליקסמן.

ביולי 2023 פסקה אופק-גנדלר וקיבלה את ערעור עיריית פתח תקווה כנגד פסק דין של בית הדין האזורי לעבודה בתל אביב אשר קבע שתשלם 492 אלף שקלים לרב ששימש כרב שכונת הדר גנים. השופטת ביטלה את פסק הדין, וקבעה כי הרב לא היה רב שכונה שכן מינויו לא עלה בקנה אחד עם ההנחיות בנושא, והמשרד לא נתן אישור תקציבי להעסקתו.

## קישורים חיצוניים

* חנה אופק-גנדלר באתר הרשות השופטת.
* חני אופק-גנדלר, זכויות יסוד, חקיקת מגן ותום לג - הרהורים חוקתיים על משפט העבודה, משפטים - כתב העת של הפקולטה למשפטים באוניברסיטה העברית, 12 בינואר 2019.
* ד"ר חני אופק גנדלר I שופטת בית הדין הארצי לעבודה I ערב השקת הספר משפט מינהלי דיוני, 29 ביוני 2017, ביוטיוב

## הערות שוליים

קטגוריה:שופטי בית הדין הארצי לעבודה
קטגוריה:בוגרות האוניברסיטה העברית בירושלים: משפטים
קטגוריה:בוגרי האוניברסיטה העברית בירושלים: משפטים
קטגוריה:בעלות תואר דוקטור מהאוניברסיטה העברית בירושלים
קטגוריה:בעלי תואר דוקטור מהאוניברסיטה העברית בירושלים
קטגוריה:עובדות פרקליטות המדינה
קטגוריה:עובדי פרקליטות המדינה
קטגוריה:בוגרות תיכון בליך
קטגוריה:בוגרי תיכון בליך
קטגוריה:ישראליות שנולדו ב-1969
קטגוריה:ישראלים שנולדו ב-1969
ישמיענו סלחתי

**ישמיענו סלחתי** הוא פיוט מסוג סליחה (מהתת-סוג "פזמון") לימים נוראים, מאת הפייטן רבי שלמה ב"ר שמואל.

הפיוט נאמר לפי מנהג ליטא בסליחות ליום חמישי בחודש אלול, לפי מנהג פולין בסליחות ליום רביעי של עשרת ימי תשובה, ולפי מנהג בהמן בסליחות ליום שלישי של עשרת ימי תשובה. בנוסף, נאמר הבית הראשון של הפיוט גם בתפילת נעילה, למנהג אשכנז המזרחי, בעיצומו של יום הכיפורים. הפיוט אינו נאמר כלל במנהגי הסליחות של מערב אירופה.

## על הפיוט
הפיוט מונה שבעה בתים. מלבד הבית המקדים, בכל בית חמש שורות שהשלוש הראשונות שבהן חרוזות בחריזה פנימית, ואילו השורה האחרונה בכל בית היא תמיד  (מן הפסוק "שְׁמַע ה' וְחָנֵּנִי, ה' הֱיֵה עֹזֵר לִי" שהומר ללשון רבים) והיא חרוזה בשורה הקודמת לה באותו הבית.

תוכן הפיוט הוא בקשה מהקב"ה שימחל לנו מחילה שלימה ויושיענו מתוך הבנה לצרותנו ודלותנו, ויראה כי אנו פונים אליו כעת ומתחרטים על חטאינו. הפיוט מסתמך גם על הזכרת י"ג מידות של רחמים, שאינן שבות ריקם.

הפייטן משתמש בטכניקת הישנות צלילים: , , , ,  ועוד. עובדה זו גם מקשה על הבנת הפיוט, הכתוב במשלב לשוני גבוה יחסית ובשפה מדוקדקת ודייקנית. לשונו של הפיוט מקראית, בשילוב מילים וביטויים מלשון חז"ל (כמו , , ).

מלשונו של הפיוט נראה שבמקורו יועד הפיוט להיאמר כבקשה לשליח ציבור (כנאמר בו: ).

## מחבר הפיוט
מחבר הפיוט, רבי שלמה ב"ר שמואל ב"ר אליה, הוא בן המאה ה-12 או המאה ה-13.

לדעת יום-טוב ליפמן צונץ המחבר זהה עם שלמה ב"ר שמואל, מחבר הרשות "אלהא מקמה" לתרגום ההפטרה.

## אמצעים אמנותיים
* אקרוסטיכון - האותיות שבתחילת כל שורה (למעט הבית המקדים) מרכיבות את שמו של המחבר: **שלמה ברבי שמואל ברבי אליה חזק**. ישנן לפיוט נוסחאות שונות בהן נשתבשה החתימה, ופעמים שלא הובנה כהלכה על-ידי חוקרי הפיוט.
* חריזה פנימית בכל בית (של שלוש שורותיו הראשונות, למעט הבית המקדים בו מדובר רק בשתי שורות) וחריזה חיצונית במסגרתה נחרזים כל שתי שורות אחרונות שבכל בית בסיומת הקבועה  .
* הצגת הנושא המרכזי של הפיוט כבר בבית הראשון: משאלתו של הדובר לסליחה ומחילה לעם ישראל מאת הקדוש ברוך הוא.
* הפיוט עשיר בהרמזים מקראיים, ואף בהרמזים תלמודיים שונים.

## הערות שוליים

קטגוריה:סליחות
קטגוריה:יצירות עם אקרוסטיכון
בלה בושאני

**בלה בושאני** (במקור **בוסקוביץ**, (בהונגרית: **Bosányi Béla**; סקשפהרוואר, 19 בספטמבר 1858 – בודפשט, 10 באפריל 1919) היה דוקטור לרפואה, רופא ספא (בלנאולוג), בעל תואר "יועץ מלכותי, חברת מועצה מלכותי" יהודי-הונגרי, כמו כן הוענק לו המסדר הסרבי המלכותי של הקדוש סאווה וכן קיבל את דרגת הקצין של מסדר פרנץ יוזף. הוא סבו של העיתונאית אגנש ניירש (1920–1988).

## ביוגרפיה
בלה בוסקוביץ נולד במשפחה יהודית כבנם של ז'יגמונד בושאני (1831–1896) ושל יאנקה אדלר (1837–1906). הוא השלים את לימודיו באוניברסיטה המלכותית של פשט (שמה היום אוניברסיטת אטווש לוראנד) ובאוניברסיטת וינה, וקיבל את התואר ברפואה מהאחרונה ב-1883. בסתיו 1885, התיישב במראנו, איטליה. ב-1892 קיבל את תפקיד הרופא הראשי של מרפאת הספא סנט לוקאץ' בבודפשט. בשנת 1894, הקים עיתון דו-שבועון בשם "עיתון במרחצאות" (Fürdői Lapok), שבו היה העורך והמוציא לאור. בספטמבר 1898, יחד עם הוגו פרייס, השתתף בקונגרס הבלנאולוגיה הבינלאומי שנערך בליאז'. בשנה שלאחר מכן הוענק לו תואר חבר מועצה מלכותי ויועץ מלכותי כהוקרה על הישגיו בתחום בריאות הציבור.  בין 1903 לבין 1914, הוא היה העורך של מוסף מרחצאות ורפואת מים של כתב העת "העיתון הרפואי של בודפשט" באפריל 1907 הוענק לו המסדר הסרבי המלכותי של הקדוש סאווה. סדר הצטיינות כיתתי, ולאחר מכן ביוני של אותה שנה, כהוקרה על הישגיו ותרומתו בתחום בריאות הציבור וכוח ההגנה, הוא קיבל מהקיסר פרנץ יוזף הראשון, קיסר אוסטריה את צלב הקצין של מסדר פרנץ יוזף . ב-1910 הפך למנהל ולרופא הראשי של מרחצאות שארוש בבודפשט, ולאחר מכן הפך גם למנהל ספא גלרט שהוקם שם. הוא כתב רבות במספר מגזינים הונגריים וזרים. הוא נבחר למאסטר הגדול של לשכת הבונים תא גלילאו. מחשש מפני הדיקטטורה הפרולטרית של הרפובליקה הסובייטית ההונגרית שם קץ לחייו.

## משפחתו
אשתו הייתה דיזלה גרינבאום (1866–1919), בתם של וילמוש גרינבאום ושל פאולינה פיין, עמה ערך נישואים אזרחיים ב-9 בפברואר 1897 בבודפשט.
* מרגיט בושאני (1888–1964). בעלה הראשון היה המהנדס אאורל באואר, בן זוגה השני היה ז'יגמונד פילפ (1882–1948).
* בלה אישטוואן בושאני (1890–1913) היה סטודנט לרפואה.
* ג'רג' בושאני (1894–?) מהנדס כימי. אשתו הייתה אולגה מייטינסקי (שטיינשניידר) (1895–1935).

## כתביו
* 1889 הטירה החדשה. סקירה הונגרית 1
* גאוט עם התייחסות מיוחדת לטיפול רפואי ואורח חיים. מונוגרפיה. (בודפשט, דפוס זינגר ווולפנר)
* ריפוי תרמלי בחורף ונושא ההתקררות (שבועון רפואי, 1903, גיליון 52)
* 1905 Der Winter- und Sommer-Kurort Sct. - Lukasbad - Heisse und laue Schwefelthermen zum Gebrauche für Aerzte und Kranke. בודפשט.

## פרסים והוקרה
* תואר "יועץ מלכותי, חבר מועצה מלכותי"
* חבר המסדר הסרבי המלכותי של הקדוש סאווה
* דרגת הקצין של מסדר פרנץ יוזף

## לקריאה נוספת
* Adatai a Petőfi Irodalmi Múzeum katalógusában (נתוניו במאגרי המוזיאון הספרותי פטפי)

## ראו גם
* יאנוש סיקלאי : עובדי תרבות טרנסדנוביים. ההיסטוריה התרבותית של טרנסדנוביה בביוגרפיות. בודפשט, Transdanubia Public Culture Association, 1941.
* יוז'ף פלטינוס : פשעי הבנייה החופשית. מהדורה רביעית. ע"פ, 1939-1938. דפוס Budai-Bernwaliner József .
## הערות שוליים

קטגוריה:רופאים יהודים הונגרים
קטגוריה:בעלי תואר דוקטור מאוניברסיטת וינה
קטגוריה:הונגרים חברי הבונים החופשיים
קטגוריה:סקשפהרוואר: אישים
קטגוריה:בלנאולוגים יהודים הונגרים
קטגוריה:חברי מסדר פרנץ יוזף
קטגוריה:מתאבדים
קטגוריה:הונגרים שנולדו ב-1858
קטגוריה:הונגרים שנפטרו ב-1919
סול מינור

**סול מינור** הוא סולם מינורי שהטוניקה שלו היא סול, והוא מורכב מהצלילים סול, לה, סי במול, דו, רה, מי במול ופה. ביצירות הכתובות בסול מינור, מופיעים שני במולים ליד המפתח. הסולם המקביל שלו הוא סי במול מז'ור והסולם היחסי שלו הוא סול מז'ור.

סולם המינור הטבעי הוא:

:  {
\override Score.TimeSignature #'stencil = ##f
\relative c* {
 \clef treble \key g \minor \time 7/4
 g4^\markup "G natural minor scale" a bes c d es f g f es d c bes a g
 \clef bass \key g \minor
} }
</score>

בסולם סול מינור הרמוני התו פה הופך לפה דיאז. סולם סול מינור הרמוני:

: <score sound="1"> {
\override Score.TimeSignature #'stencil = ##f
\relative c* {
 \clef treble \key g \minor \time 7/4
 g4^\markup "G harmonic minor scale" a bes c d es fis g fis es d c bes a g
} }


בסולם סול מינור מלודי מופיע מי בקר במקום מי במול, ופה דיאז במקום פה בכיוון העולה. סולם סול מינור מלודי:

:  {
\override Score.TimeSignature #'stencil = ##f
\relative c'' {
 \clef treble \key g \minor \time 7/4
 g4^\markup "G melodic minor scale (ascending and descending)" a bes c d e fis g f! es! d c bes a g
} }


## השימוש של מוצרט בסול מינור
סול מינור נחשב לסולם שבאמצעותו נהג להביע וולפגנג אמדאוס מוצרט עצב וטרגדיה. רבות מהיצירות שכתב בסולם מינורי כתובות בסול מינור, כמו רביעיית הפסנתר מס' 1 וחמישיית המיתרים מס' 4. על אף שמוצרט כתב חלקים מהסימפוניות שלו בסולמות מינור שונים, סול מינור הוא סולם המינור היחיד שבו השתמש כסולם המרכזי בסימפוניות הממוספרות שלו (סימפוניה מס' 25 וסימפוניה מס' 40 המפורסמת). בתקופה הקלאסית, בתזמורות שניגנו סימפוניות בסול מינור ישבו כמעט תמיד ארבע קרנות, שתיים בסול ושתיים בסי במול. קונבנציה נוספת של סימפוניות הכתובות בסול מינור היא הבחירה במי במול מז'ור, הסובדומיננטה של הסולם המקביל סי במול מז'ור, בעבור הפרק האיטי של הסימפוניה. ניתן לראות זאת הן במס' 25 של מוצרט והן במס' 40 של מוצרט וכן בסימפוניות של מלחינים אחרים כמו מס' 39 של יוזף היידן והסימפוניה בסול מינור של יוהאן בפטיסט וואנהל שנכתבה לפני 1771.

## יצירות בולטות שנכתבו בסול מינור
* וולפגנג אמדאוס מוצרט
** סימפוניה מס' 25 
** סימפוניה מס' 40
* לודוויג ואן בטהובן
** סונטה מס' 19
* יוהאן סבסטיאן באך
** סונטה מס' 1, BWV 1001
** סוויטה אנגלית מס' 3, BWV 808
** הפוגה הקטנה בסול מינור
* אנטוניו ויוואלדי
** קונצ'רטו מספר 2 בסול מינור, אופוס 8, RV 315, קיץ ("L'estate") (מתוך ארבע העונות)
* פליקס מנדלסון
** קונצ'רטו לפסנתר מס' 1
* פרדריק שופן
** בלדה מס' 1
** נוקטורן אופוס 37 מס' 1
* יוהנס ברהמס
** ריקוד הונגרי מס' 5
* גוסטב הולסט
** מאדים (כוכבי הלכת)
* סרגיי רחמנינוב
** קונצ'רטו מס' 4
* Ramage
** Ya Lil (Al Anisa Farah)

## קישורים חיצוניים

## הערות שוליים

קטגוריה:סולמות במוזיקה
פרנו ריקאר

**פרנו ריקאר** (בצרפתית: **Pernod Ricard**) היא חברה צרפתית לייצור ושיווק משקאות חריפים ויין, היא החברה השנייה בגודלה בעולם בענף זה, לאחר תאגיד דיאג'יו.

החברה ידועה בעיקר בזכות משקאות האפריטיף שלה מסוג פאסטיס, Pernod Anise ו-Ricard Pastis. ובעלות על מותגים כגון: אבסולוט וודקה, ויסקי ג'יימסון ושיבס ריגל.

מניות החברה נסחרות בבורסת פריז-Euronext וכלולות במדד CAC 40.

## היסטוריה
קבוצת "פרנו ריקאר" נוצרה בעקבות מיזוג של שתי חברות צרפתיות בדצמבר 1975. "פרנו" שהוקמה בשנת 1805 בעיר קרטיי ו"ריקאר" שהוקמה במרסיי ב-1932.

בשנת 1984 רכשה הקבוצה את מותג המשקאות הקלים "אורנג'ינה", אך מכרה אותו ב-2001 לקבוצת קדבורי-שוופס.

בשנת 1988 רכשה את קבוצת "אייריש דיסטילרס" מאירלנד, קבוצה שהוקמה בשנת 1966 מאיחוד של ארבע מזקקות הוויסקי הגדולות באירלנד, בראשן "ג'יימסון". מותג שהחל להיות משווק על ידי הקבוצה בהצלחה רבה ברחבי העולם.

בשנת 1993 הקימה הקבוצה מיזם משותף עם ממשלת קובה לייצור ושיווק מותג הרום "הוואנה קלאב" ("Havana Club").

בשנת 2001 רכשה 38% מנכסי חטיבת המשקאות של תאגיד "סיגראם" של משפחת ברונפמן, ביניהם המותג "שיבס ריגל". לאחר הרכישה הפכה לחברת המשקאות החריפים השלישית בגודלה בעולם.

בשנת 2005 רכשה תמורת 7.6 מיליארד ליש"ט (13.9 מיליארד דולר) את התאגיד הבריטי "אלייד דומק", שהחזיק בין השאר במותגים "מאליבו", "קלואה" ומותג השמפניה "Mumm". התאגיד גם החזיק בחברת הסעדה בשם "Dunkin' Brands", שהייתה בעלת הרשתות "דאנקן דונאטס" ו"בסקין-רובינס", הם נמכרו זמן קצר לאחר הרכישה.

בשנת 2008 רכשה את חברת "וין אנד ספריט" (V&S) השוודית, בעלת מותג הוודקה אבסולוט תמורת 5.6 מיליארד יורו (כ-8.9 מיליארד דולר), כולל חובות. זאת במסגרת מהלך ההפרטה של ממשלת שוודיה, לאחר שהמותג היה 90 שנה בבעלות ממשלתית.

## פעילות בישראל
בסוף שנות ה-90 של המאה ה-20 קיבלה חברת "כרמי צבי האחים סגל" את הזיכיון לשיווק מוצרי קבוצת פרנו ריקאר בישראל. ב-2004 עברה השליטה ביקב סגל (יחד עם חברת האם יקבי ברקן) לידי חברת טמפו משקאות והיא הפכה לנציגת הקבוצה בישראל.

בשנת 2008 מינתה פרנו ריקאר את חברת "הכרם" למשווקת הרשמית של מוצריה בישראל, לאחר שקודם כבר שיווקה במשך 20 שנה את המותג וודקה אבסולוט (באותה שנה נרכש המותג על ידי פרנו ריקאר). אולם לאחר שנתיים שוב מינתה את חברת טמפו כמנהלת מערך השיווק, המכירה וההפצה של מוצריה בישראל. עם זאת באותן השנים הותר ייבוא מקביל של משקאות חריפים בישראל, כך שיבואנים אחרים גם משווקים את מוצרי הקבוצה בישראל. בשנת 2020 הסיר משרד הכלכלה חלק מההגבלות המוטלות על ייבוא מקביל של משקאות חריפים, והקל עליו אף יותר.

## קישורים חיצוניים

* 
* 

## הערות שוליים

קטגוריה:יצרני אלכוהול
קטגוריה:חברות צרפתיות
אליפות אירופה בכדורסל נשים 2025

**[[אליפות אירופה בכדורסל נשים]] 2025**, המכונה גם **יורובאסקט הנשים 2025**, הייתה המהדורה ה-40 של אליפות אירופה לנבחרות לאומיות בכדורסל נשים, המאורגנת על ידי פיב"א אירופה. הטורניר התקיים בין 19 ל-29 ביוני 2025 באיטליה, גרמניה, יוון, צ'כיה.

* פיראוס - היכל השלום והאחווה (11,640 מקומות), בית א', שלבי הגמר
* בולוניה - PalaDozza (5,570 מקומות),  בית ב' 
* ברנו - Sportovní hala Vodova (3,000 מקומות), בית ג'  
* המבורג - Inselpark Arena (3,400 מקומות), בית ד' 

 זכתה בטורניר בפעם השנייה ברציפות, לאחר שגברה על  בגמר 67–65.

## מארחות
במרץ 2023 הודיעה נשיאת פדרציית הכדורסל הרומנית, כרמן טוקלה, כי בכוונתה להגיש בקשה לארח בית בטורניר באולם חדש של 5,000 מקומות בקונסטנצה. זו הייתה יכולה להיות הפעם השלישית שרומניה תארח את אליפות אירופה לנשים, אחרי 1966 ו-2015.

ב-14 ביולי הודיעה פדרציית הכדורסל האיטלקית כי תתמודד על זכויות האירוח, על מנת שאיטליה תארח את הטורניר בפעם השמינית (אחרי 1938, 1968, 1974, 1981, 1985, 1993 ו-2007).

ב-7 בספטמבר 2023 הודיעה פיב"א כי הטורניר יתארח בצ'כיה (ברנו), גרמניה (המבורג), יוון (פיראוס) ואיטליה (בולוניה). כל מדינה אירחה בית, ושלב הנוקאאוט היה צפוי להתקיים באתונה, יוון, אך נערך לבסוף גם הוא בפיראוס.

## מוקדמות
הגרלת המוקדמות נערכה ב-19 בספטמבר 2023. משחקי המוקדמות החלו בנובמבר 2023.

### נבחרות שהעפילו

## שלב הבתים
### בית א'
משחקי בית א' נערכו בהיכל השלום והאחווה שבפיראוס, יוון.

### בית ב'
משחקי בית ב' נערכו בפאלאדוצה שבבולוניה, איטליה.

### בית ג'
משחקי בית ג' נערכו בהיכל הספורט וודובה שבברנו, צ'כיה.

### בית ד'
משחקי בית ד' נערכו באינסלפארק ארנה שבהמבורג, גרמניה.

## שלב הנוקאאוט
כל משחקי הנוקאאוט והדירוג נערכו בהיכל השלום והאחווה שבפיראוס, יוון.

משחק הגמר

## השחקניות המצטיינות
* שחקנית מצטיינת -  אמה מסמן
* מלכת הסלים -  ג'סיקה שפרד (68, 22.7 בממוצע למשחק)
* מלכת הריבאונדים -  ג'סיקה שפרד (34, 11.3 בממוצע למשחק)
* מלכת האסיסטים -  קלרה לונדקוויסט (20, 7.3 בממוצע למשחק)

### נבחרת התחרות
*  ז'ולי אלמן
*  רקל קררה
*  אמה מסאמן
*  אלבה טורנס
*  ססיליה זנדלסיני
## דירוג סופי

## ישראל בתחרות
נבחרת ישראל בכדורסל נשים הוגרלה לבית ה' במוקדמות התחרות, לצד ,  ו. בעקבות מלחמת חרבות ברזל אירחה הנבחרת את משחקי הבית שלה בריגה, לטביה. הנבחרת רשמה שני ניצחונות על אירלנד וארבעה הפסדים לצרפת ולטביה, סיימה במקום השלישי בבית ולא העפילה.

## קישורים חיצוניים
* 

* סיכום מאתר todor66
* תחרות העפלה

## הערות שוליים

קטגוריה:אתונה: תחרויות ספורט
2025
קטגוריה:תחרויות כדורסל ב-2025
קטגוריה:תחרויות כדורסל בגרמניה
קטגוריה:תחרויות כדורסל ביוון
קטגוריה:תחרויות כדורסל באיטליה
קטגוריה:ברנו: ספורט
קטגוריה:המבורג: ספורט
קטגוריה:תחרויות ספורט בצ'כיה
קטגוריה:תחרויות ספורט באיטליה
קטגוריה:2025 באירופה
ולדימיר קאידוש

**ולדימיר קאידוש** (בצ'כית: **Vladimír Kajdoš**; 21 בפברואר 1893 – 8 ביולי 1970) היה בריגדיר גנרל בצבא צ'כוסלובקיה, אשר שימש כראש המטה הכללי של צ'כוסלובקיה במהלך משבר הסודטים. כמו כן, הוא שימש למשך תקופה קצרה כשר הרכבות וכן כשר הדואר והטלגרף של ממשלת צ'כוסלובקיה.

## ביוגרפיה
קאידוש נולד ב-21 בפברואר 1893, בעיר נמצ'יצה שבמחוז משנה קרומייריז'. ב-1912 הוא החל ללמוד פילולוגיה קלאסית באוניברסיטת קארל בפראג. עם פרוץ מלחמת העולם הראשונה הוא גויס לצבא האוסטרו-הונגרי, והחל ללמוד בבית הספר לקצינים בברנו. בספטמבר 1915 הוא נשלח לחזית המזרחית כמפקד כיתה. כעבור שבועיים בלבד של לחימה, הוא נפל בשבי הרוסי. ביולי 1916 הוא התגייס מרצונו לצבא האימפריה הרוסית, ופיקד על כיתה בחזית המקדונית. בינואר 1917 הוא התגייס ללגיונות הצ'כוסלובקיים. הוא שימש בתחילה כמפקד כיתה, ולאחר מכן נשלח לגייס מתנדבים צ'כוסלובקים נוספים מתוך מחנות השבויים. באוקטובר 1918 הוא מונה למפקד פלוגה.

קאידוש השתתף בקרבות של הלגיונרים כנגד הצבא האדום, וביוני 1920 חזר לצ'כוסלובקיה, שהכריזה בינתיים על עצמאות. צבא צ'כוסלובקי הוקם, וקאידוש התגייס אליו ועבר קורס קצינים בפראג. בספטמבר 1923 הוא החל לשרת במטה הכללי. ב-1924 הוא מונה לראש מטה הדיוויזיה ה-9. ביוני 1930 הוא מונה למפקד גדוד. במקביל, הוא מילא תפקידי מטה בכירים בחיל החימוש.

ב-23 בספטמבר 1938, לנוכח האיום המתגבר מצד גרמניה הנאצית, הכריז נשיא צ'כוסלובקיה אדווארד בנש על גיוס כללי. ראש המטה הכללי לודוביק קרייצ'י קודם לתפקיד גנרליסימו והמפקד העליון של הצבא הצ'כוסלובקי. קאידוש מונה במקומו לרמטכ"ל והיה אמור להוביל את הצבא הצ'כוסלובקי במלחמה הקרבה עם גרמניה. כעבור 11 ימים, נפטר המשבר בעקבות ועידת מינכן. קרייצ'י חזר לתפקיד הרמטכ"ל.

ב-4 באוקטובר 1938, מינה אותו יאן סירובי לשר הרכבות, ושר הדואר והטלגרף בממשלתו. בתפקידו הוא נאלץ לשקם את רשת הרכבות והדואר של צ'כוסלובקיה, ששובשו קשות בעקבות הנגיסות הטריטוריאליות של גרמניה, פולין, הונגריה וסלובקיה באדמתה של צ'כוסלובקיה. הוא המשיך לכהן בתפקידיו הצבאיים במקביל, ואף השתמש בחיילים כדי לתקן את הרכבות ורשתות הטלגרף. הוא סיים את תפקידו ב-1 בדצמבר 1938.

במרץ 1939 סופחה צ'כוסלובקיה לגרמניה ללא קרב, והפכה לפרוטקטורט של בוהמיה ומורביה. בתחילה, קאידוש ניסה לשתף פעולה עם הגרמנים במטרה להקים כוח שישמור על ביטחון הפרוטקטורט. במקביל, הוא יצר קשרים עם המחתרת הצ'כית. בדצמבר 1939 הוא הפסיק את שיתוף הפעולה שלו עם הגרמנים, וחזר ללמוד פילולוגיה בפראג. הוא החל לעבוד על תרגום חדש של הברית החדשה לצ'כית, ובמקביל שמר על קשרים עם המחתרת. הוא השתתף במרד מאי 1945, שבמהלכו סילקו תושבי העיר את השלטון הגרמני. הוא התגייס לצבא הצ'כוסלובקי החדש, אולם ב-1947 עזב אותו. הוא חי את שארית חייו בפרנשטאט פוד ראדהושטם, שם עבד בארכיון מקומי. הוא נפטר ב-8 ביולי 1970.

## קישורים חיצוניים

* ולדימיר קאידוש באתר ממשלת צ'כיה
* ולדימיר קאידוש באתר valka

קטגוריה:מפקדי צבאות סדירים בעת החדשה: אישים
קטגוריה:גנרלים צ'כוסלובקים
קטגוריה:אנשי צבא אוסטרו-הונגרים במלחמת העולם הראשונה
קטגוריה:אוסטרו-הונגרים שנשבו במלחמת העולם הראשונה
קטגוריה:שרי ממשלת צ'כוסלובקיה
קטגוריה:מסדר כוכב רומניה
קטגוריה:ארכיונאים
קטגוריה:לגיונרים צ'כוסלובקים במלחמת האזרחים ברוסיה
קטגוריה:ילידי 1893
קטגוריה:צ'כוסלובקים שנפטרו ב-1970
ינאל אשמוז

**ינאל אשמוז** (באדיגית ובקברדינית: **Ацумыжь Инал**; נולד ב-31 במרץ 1995) הוא לוחם MMA צ'רקסי-ישראלי, המתחרה בקטגוריית משקל קל.

## ביוגרפיה
אשמוז נולד בכפר הצ'רקסי כפר כמא שבגליל התחתון, למשפחה צ'רקסית-מוסלמית.

בגיל 22 החליט אשמוז להתחיל להתאמן ב-MMA. בשנת 2017 השתתף בשלושה קרבות MMA חובבניים וניצח בכולם. ב-2021 עבר לניו ג'רזי שבארצות הברית כדי להתמקצע בתחום. לאחר שאשמוז הצליח להביס את הלוחם האמריקני דניס יוז ג'וניור ב- הוא הוחתם על חוזה בארגון ה-UFC, ובכך הפך לישראלי הרביעי בהיסטוריה שנלחם בארגון זה.

ב-18 בינואר 2023, ערך אשמוז את הופעת הבכורה שלו עבור הארגון ב-UFC בלונדון. בקרב הראשון שלו ב-UFC נלחם בלוחם הבריטי סאם פטרסון והצליח להביס אותו דקה ו-15 שניות לאחר תחילת הקרב. זו הייתה הפעם הראשונה שלוחם ישראלי מנצח בנוקאאוט ב-UFC.

ב-22 ביולי 2023 נלחם באירוע UFC  מול הלוחם הסקוטי כריס דאנקן והפסיד בהחלטת שופטים אחידה.

נכון לספטמבר 2024, אשמוז מחזיק במאזן תוצאות של שמונה ניצחונות והפסד אחד.

## תוצאת קרבות MMA

## קישורים חיצוניים

## הערות שוליים

קטגוריה:אמני לחימה ישראלים
קטגוריה:צ'רקסים ישראליים
קטגוריה:כפר כמא: אישים
קטגוריה:לוחמי אליפות הלחימה האולטימטיבית
קטגוריה:ישראלים שנולדו ב-1995
רודנבריוס

**רודנבריוס** (שם מדעי: *Roddenberryus*) הוא סוג של עכביש ממשפחת Caponiidae, שהוגדר לראשונה על ידי צמד חוקרים ברזילאים בשנת 2023. נכון לשנת 2023 מונה הסוג חמישה מינים.

המין הטיפוסי לסוג הוא רודנבריוס קירק.

## שם
שמו המדעי של הסוג, *Roddenberryus*, ניתן לו על שם ג'ין רודנברי, יוצר "מסע בין כוכבים", כאות הוקרה על שיצירתו הביאה ילדים רבים להחליט לעסוק במדע. נוסף על סיבה זו, ציינו החוקרים שגם צורתם של העכבישים, ובעיקר אזור הראשחזה שלהם, מזכירים בצורתם את צורתן של ספינות החלל בזיכיון "מסע בין כוכבים".

## מראה
לעכבישים אלה, כמו סוגים נוספים במשפחה Caponiidae, רק שתי עיניים, ולא שמונה כברוב מיני העכבישאים. נוסף על כך מתאפיין הסוג בשורות שיניים, זיפים, ראשחזה בצבע כתום, בטן בהירה יותר וטפרים.

## מינים
מלבד שני מינים קיימים ששויכו קודם לכן לסוג *Caponina* ופוצלו ממנו לסוג החדש, הגדירו החוקרים שלושה מינים חדשים בסוג, ונתנו להם שמות מהיקום הבדיוני של מסע בין כוכבים:
*רודנבריוס קירק (*Roddenberryus kirk*) (Sánchez-Ruiz - Bonaldo, 2023) - קוסטה ריקה - קרוי על שם הדמות הבדיונית ג'יימס טיבריוס קירק, קפטן ספינת החלל "אנטרפרייז"
*רודנבריוס מקקוי (*Roddenberryus mccoy*) (Sánchez-Ruiz - Bonaldo, 2023) - מקסיקו - קרוי על שם הדמות הבדיונית ליאונרד מק'קוי, הרופא הראשי על ספינת החלל "אנטרפרייז"
*רודנבריוס פלגרינה (*Roddenberryus pelegrina*) (Bryant, 1940) - קובה
*רודנבריוס סרגי (*Roddenberryus sargi*) (F. O. Pickard-Cambridge, 1899) - גוואטמלה, קוסטה ריקה
*רודנבריוס ספוק (*Roddenberryus spock*) (Sánchez-Ruiz - Bonaldo, 2023) - מקסיקו - קרוי על שם הדמות הבדיונית ספוק, קצין המדע, וסגנו של הקפטן, על ספינת החלל "אנטרפרייז"

## קישורים חיצוניים

* רודנבריוס בקטלוג העכבישים העולמי

## הערות שוליים

קטגוריה:בעלי חיים שתוארו ב-2023
קטגוריה:טקסונים שתוארו בידי אלכסנדר סאנצ'ז-רואיז
קטגוריה:ארנומורפיה
קטגוריה:בעלי חיים הקרויים על שם מפורסמים
קטגוריה:מסע בין כוכבים
שביל ג'ון מיור

**שביל ג'ון מיור** (**JMT**) הוא טרק ארוך ברכס הרי סיירה נבאדה בקליפורניה, העובר דרך הפארקים הלאומיים יוסמיטי, קניון קינגס וסקויה. הוא נקרא על שמו של הטייל וחוקר הטבע ג'ון מיור.

[טקסט=photo of John Muir|ימין|ממוזער| השביל נקרא לכבודו של חוקר הטבע הסקוטי-אמריקאי [ג'ון מיור]]

## מסלול
[טקסט=photo of Happy Isles|ממוזער| האיים Happy על נהר מרסד ב[עמק יוסמיטי הוא הקצה הצפוני של שביל ג'ון מיור]]
[טקסט=southern end of John Muir Trail|ממוזער| [טרק (טיול)|מטיילים מתקרבים לקצה הדרומי של שביל ג'ון מיור. מרחוק ניתן לראות את רמת פסגת הר וויטני .]]
אורך ה-JMT הוא . קצהו הצפוני הוא בעמק יוסמיטי, וקצהו הדרומי בפסגת הר ויטני. הנקודה הנמוכה ביותר על השביל היא הקצה הצפוני בעמק יוסמיטי, בגובה 1230 מטרים והנקודה הגבוהה ביותר על השביל היא הקצה הדרומי, הר וויטני, בגובה 4421 מטרים. רוב השביל הוא מעל 2400 מטרים. השביל חוצה שישה מעברי הרים בגובה שמעל 3400 מטרים: מצפון לדרום, מעבר דונוהו, מעבר מיור, מעבר מאתר, מעבר פינשוט, מעבר גלן ומעבר פורסטר (3998 מטרים). מעבר פורסטר הוא גם הנקודה הגבוהה ביותר לאורך שביל הרכס הפסיפי.

ממוזער| גשר עץ על שביל ג'ון מיור שחוצה חלק מאגם אלף האיים. הר דייוויס נראה ברקע.

## תוואי השביל
טקסט=photo of Mount Whitney|ימין|ממוזער| פסגת הר וויטני היא הקצה הדרומי של שביל ג'ון מיור. תמונה זו צולמה ליד ראש השביל של פורטל ויטני.
עונת הטיולים העיקרית היא מיולי עד ספטמבר. במהלך תקופה זו, רוב השלג מהשנה הקודמת נמס, אך עדיין לא ירד שלג חדש. בתחילת העונה מטיילים הצועדים בשביל נאלצים להתמודד לעיתים לא רק עם שלג ומדרונות קפואים ליד המעברים, אלא עם נחלים שוצפים עקב הפשרת שלגים. בהמשך העונה, לאחר סיום הפשרת השלגים, תנאי השביל משתפרים, ומזג האוויר בדרך כלל נשאר נעים עד ספטמבר. מזג האוויר בעונת הטיולים הוא בדרך כלל שמשי ויבש, אך סופות רעמים אחר הצהריים אינן נדירות. השביל משמש בעיקר תרמילאים ומטיילי יום, אך גם רצים, ורוכבים על סוסים.

נדרש אישור לטיול ב-JMT, אותו ניתן לקבל מהפארק הלאומי בו מתחיל המטייל את הטיול.

בטיולים מרובי ימים נדרשים המטיילים בדרך כלל לשאת את מזונם במכלי אחסון קשיחים, הידועים כמכלי דובים, כדי להגן על האוכל שלהם ופריטים ריחניים אחרים מפני גניבה על ידי דובים שחורים, הנפוצים באזור.

## קישורים חיצוניים

## הערות שוליים

קטגוריה:הפארק הלאומי יוסמיטי
קטגוריה:הפארק הלאומי קינגס קניון
קטגוריה:הרי סיירה נבדה
ג'ון מיור
אייפון 15 פרו

**אייפון 15 פרו** (באנגלית: **iPhone 15 Pro**) ו**אייפון 15 פרו מקס** (**iPhone 15 Pro Max**) הם טלפונים חכמים שעוצבו, פותחו ומשווקים על ידי אפל. הם מכשירי הדגל של הדור השבעה-עשר של אייפון, אחרי אייפון 14 פרו ואייפון 14 פרו מקס. המכשירים נחשפו לצד האייפון 15 והאייפון 15 פלוס במהלך אירוע אפל באפל פארק בקופרטינו, קליפורניה, ב-12 בספטמבר 2023. המכשירים זמינים למכירה החל מ-22 בספטמבר 2023.

## מפרטים
### חומרה
בדומה לאייפון 15 ו-15 פלוס, גם באייפון 15 פרו ופרו מקס החליפה אפל את מחבר הלייטנינג שלה ב-USB-C על מנת לעמוד בדרישות האיחוד האירופי, שחייב את השימוש במחבר זה ב-2022.
### עיצוב
הכיסוי של אייפון 15 פרו ואייפון 15 פרו מקס עשוי מטיטניום, והדגמים יהיו זמינים בצבעי טיטניום טבעי, טיטניום כחול, טיטניום לבן וטיטניום שחור.

#### מהירויות טעינה והעברה
האייפון 15 פרו והאייפון 15 פרו מקס ישתמשו ב-USB-C עם מהירויות העברה USB 3 (כ-10 Gbps), שיפור לעומת האייפון 14 פרו ודגמי הבסיס של אייפון 15, להם מהירויות העברה USB 2 (כ-0.48 Mbps).

#### פלט וידאו
כל דגמי האייפון 15, ובכללם גם הפרו והפרו מקס, תומכים במצב חלופי DisplayPort על פלט וידאו USB-C עם רזולוציית HDR עד 4K.

לדגמי האייפון הקודמים (מאייפון 5 עד אייפון 14 פרו) הייתה רזולוציה מקסימלית של 1600x900 (קצת פחות מ-1080p) עם מתאם ה-Lightning Digital AV עקב אילוצים טכניים של מחבר לייטנינג.

#### כפתור פעולה
האייפון 15 פרו והאייפון 15 פרו מקס כוללים כפתור פעולה, המחליף את מתג ההשתקה. הפונקציה של כפתור הפעולה יכולה להיות מוגדרת על ידי המשתמש. כברירת מחדל, כפתור הפעולה מחליף מצב שקט. אפשרויות אחרות כוללות פתיחת מצלמה, הקלטת תזכיר קולי או החלפת מצב מיקוד.

### תוכנה
האייפון 15 פרו והאייפון 15 פרו מקס הושקו עם IOS 17.

## קישורים חיצוניים

* 
## הערות שוליים

קטגוריה:אייפון
קטגוריה:2023 בארצות הברית
קטגוריה:מכשירים שהושקו ב-2023
הרמנס

קטגוריה:שמות משפחה
קטגוריה:שמות פרטיים
קטגוריה:שמות משפחה פטרונימיים
קטגוריה:שמות משפחה המבוססים על השם הרמן
הדרגתיות פילטית

[ממוזער|400x400 פיקסלים|הדרגתיות פילטית, למעלה, תהיה מורכבת משינוי אבולוציוני קבוע בצעדים קטנים, בניגוד ל[שיווי משקל מקוטע]]
[ממוזער|300x300 פיקסלים|שינויים פתאומיים יכולים להיות מוסברים על ידי [מוטציה|מאקרומוטציה או על ידי אפיזודות מהירות יחסית של אבולוציה הדרגתית, שכן 10,000 שנים בקושי נרשמות בתיעוד המאובנים.]]
**הדרגתיות פילטית** (באנגלית: **Phyletic gradualism**) היא מודל של אבולוציה המשער שרוב היווצרות המינים היא איטית, אחידה והדרגתית. האבולוציה במצב זה קורית בדרך כלל על ידי טרנספורמציה של מין למין חדש (באמצעות תהליך שנקרא אנאגנזה). בתפיסה זו לא קיים קו גבול ברור בין מין קדמון למין צאצא, אלא אם כן מתרחש פיצול. התיאוריה מעומתת עם התאוריה של שיווי משקל מקוטע.

## היסטוריה
המילה phyletic נובעת מהמילה היוונית φυλετικός (בתעתיק ללטינית – phūletikos), שמשמעותה "מוצא" או "צאצא". הדרגתיות פילטית מעומתת עם תאוריית שיווי המשקל המקוטע, המציעה שרוב האבולוציה מתרחשת בפרקים נדירים ומבודדים של אבולוציה מהירה, כאשר מין בודד מתפצל לשני מינים נפרדים, ואחריו יש תקופה ארוכה של אי-שינוי. מודלים אלה מנוגדים למודל האבולוציה במהירות משתנה, שגורסת שמינים שונים מתפתחים בקצב שונה ושאין סיבה להעדיף בתיאוריה את קיומו של קצב שינוי אחד על פני קיומו של אחר.

התאוריות אינן סותרות מכיוון שכל מודל תקף בסביבה שונה. למשל, יש בעלי חיים שלא משתנים במשך מאות מיליוני שנים, מכיוון שסביבתם כמעט לא השתנתה ולכן לא פעל עליהם לחץ הברירה הטבעית להשתנות. מינים אלה מכונים "מאובן חי". לעומתם, יש מינים שמשתנים עקב שינוי בתנאי הסביבה, למשל היכחדות הדינוזאורים לפני כ-66 מיליון שנה, היכחדות שפינתה נישה אקולוגית שאפשרה את התפתחות היונקים הקטנים, מהם התפתח האדם.

הביולוג האבולוציוני ריצ'רד דוקינס טוען שהדרגתיות בקצב קבוע אינה קיימת בספרות המקצועית, ולכן המונח משמש רק כאיש קש לתומכי שיווי משקל מקוטע. בספרו השען העיוור, ציין דוקינס שדרווין עצמו לא תמך בתאוריית שיווי המשקל המקוטע, שאותה הציעו אלדריג' וגולד. במהדורה הראשונה של על מוצא המינים, דרווין קבע כי "מינים מסוגים וממחלקות שונים לא השתנו באותו קצב, או באותה מידה. במרבצים העתיקים ביותר מתור השלישון עדיין ניתן למצוא כמה קונכיות חיות בלב שפע צורות נכחדות. . . הלינגולה (*Lingula*) מתור הסילור שונה אך מעט מהמינים החיים של סוג זה".

לינגולה (*Lingula*)  היא בין הברכיופודים הבודדים ששרדו כיום אך ידוע גם ממאובנים בני למעלה מ-500 מיליון שנה. במהדורה החמישית של "מוצא המינים", כתב דרווין כי "התקופות שבהן המינים עברו שינוי, אם כי הן ארוכות בשנים, כנראה היו קצרות בהשוואה לתקופות שבהן הם שומרים על אותה צורה", מה שמהווה מעין פשרה בין תאוריית שיווי המשקל המקוטע ותאוריית הקפיצה, לבין תאוריית ההדרגתיות.

## קישורים חיצוניים


* The distinction between phyletic gradualism and punctuated equilibrium models - by Mark Ridley


## הערות שוליים

קטגוריה:ביולוגיה אבולוציונית